NaiveNeuron/SloPal huggingface dataset:
Blanár, Juraj, podpredseda NR SR (2021-03-30):
Prezentujte sa a hlasujte, prosím. (Hlasovanie.) Prítomných 134 poslancov, za hlasovalo 133, proti nebol žiaden ani sa nezdržal, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Teraz poprosím, pán spravodajca, aby ste uviedli hlasovanie o pridelení návrhu výborom a určení gestorského výboru, ako aj lehoty na jeho prerokovanie.
Pčolinský, Peter, podpredseda NR SR (2023-03-23):
S reakciou pani poslankyňa Kozelová.
Bugár, Béla, podpredseda NR SR (2016-11-24):
Pani poslankyňa Cigániková, môžete reagovať. Nech sa páči.
Baláž, Radovan, poslanec NR SR (2019-10-17):
Ďakujem pekne za slovo, pán predsedajúci. V krátkosti. Vážení kolegovia, vážené kolegyne, s účinnosťou od 1. 1. 2019 bol do slovenského právneho poriadku zavedený inštitút príspevok na rekreáciu zamestnancov v takom rozsahu, že tí zamestnanci, ktorí majú pracovný pomer u zamestnávateľa najmenej 24 mesiacov nepretržite, tak na ich žiadosť sú povinní poskytnúť mu takýto rekreačný poukaz tí zamestnávatelia, ktorí zamestnávajú viac ako 49 zamestnancov. Ostatní zamestnávatelia, ktorí patria pod túto hranicu, nemusia svojim zamestnancom tento príspevok poskytnúť, aj keď budú o to žiadať. Touto, týmto návrhom, ktorý dneska predkladáme, chceme zrušiť tú podmienku, ktorá sa týka veľkosti zamestnávateľa, to znamená, každý zamestnávateľ bez ohľadu na to, aký je veľký, bude musieť vyhovieť svojmu zamestnancovi za tých istých podmienok, ktoré sú už v súčasnosti stanovené v tomto zákone. Čiže všetky ostatné podmienky, ktoré v tom zákone sú, a to je to, že pracovný pomer musí trvať najmenej 24 mesiacov nepretržite, aj ten pomer príspevku zamestnanca zamestnávateľovi vo výške 55 % k 45 zostáva nezmenené, čiže jedinú vec, ktorú v tomto zákone meníme, je oblasť alebo množina zamestnávateľov, ktorých sa to bude týkať, a nebude tam stanovená žiadna podmienka, ktorá sa týka veľkosti zamestnávateľa. Ďakujem, zatiaľ je to všetko z mojej strany.
Jurinová, Erika, podpredsedníčka NR SR (2012-05-04):
Ďakujem za slovo. Pán premiér, hovorili ste, aké ťažké bude znižovať deficit, keďže sú už všetky celoplošné spôsoby vyčerpané. Ale zabúdate aj pripomenúť a povedať nám, že deficit extrémne narástol práve za vašej vlády, ku koncu vášho vládnutia. A vieme, že vaša vláda začínala s veľmi dobrým hospodárskym rastom. Naštartovaná bola. Vtedy bola plná špajza, vtedy sa mohli naozaj robiť opatrenia, ktoré by nemuseli byť vtedy tak razantné. Ale dochádzalo práve k rozhadzovaniu verejných financií. A tam nastal ten problém. Vtedy, keď ste mohli, ste nerobili opatrenia. Druhý pilier. Sami ste nastavovali podmienky pre 2. pilier tak, aby pod rúškom garancií pre občanov ste zviazali ruky investorom, teda správcovským spoločnostiam. Financie z Európskej únie. Vravíte, že tu chýba iba kúštik, ale na sociálnom výbore nám pán minister až tak presvedčivý nepripadal, že tie peniaze naozaj budú. Takže veríme, že sa vám to podarí v skutočnosti naozaj uskutočniť a správne ich rozdeliť. Hovorili ste o ľuďoch v tomto štáte, že vám ide o ich potreby, o to, aby sa mali dobre. Máte úžasný zámer spájať sa s odborníkmi alebo vytvárať sociálny dialóg, keď budete hľadať riešenia. Dôležité je však, aby tie riešenia boli naozaj vyhodnocované pri tom dialógu z obidvoch strán. A potom ešte neviem sa nejako ubrániť pocitu, či to nebude len vaše alibi, aby ste mohli znova na niekoho ukazovať prstom, že tí druhí za to môžu. Ďakujem.
P. Paška, predseda NR SR: (2007-10-18):
(Hlasovanie.) 136 prítomných, 133 za, 2 sa zdržali, 1 nehlasoval. Konštatujem, že sme návrh zákona pridelili výborom a odsúhlasili lehoty na prerokovanie. Teraz pán poslanec Peter Pelegrini uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov . Je to tlač 407.
S. Kahanec, poslanec: (2007-11-26):
Pýtam sa, keď ste hovorili o tom, že si isté veci pamätáte, možno inak, dodali ste, tak aj my si isté veci pamätáme a pamätáme si, ako sa prekrúcali vyjadrenia či už o páchateľoch, ktoré povedal pán premiér, či už pána ministra hospodárstva o zaevidovaní v úvodzovkách „provízií“, či vývoj kauzy Privilégium, kde od začiatku do konca bola úplná zmena v postojoch napríklad pána premiéra či rozhodujúcich predstaviteľov. Aj toto si pamätáme. Pýtam sa, že keď hovoríte o hrubosti, neokrôchanosti a vulgarizmoch, či nie je práve vašou a vašej strany arogancia a ignorácia, keď obsadzujete verejnoprávne médiá úplne tvrdým politickým obsadzovaním, keď meníte účelovo zákony len preto, aby ste mohli dosadiť svojich ľudí napríklad v ÚRSO, v Úrade pre dohľad či do rezortov energetiky a plynárenstva. No a nakoniec by som... (Prerušenie vystúpenia časomierou.)
Kuffa, Štefan, poslanec NR SR (2014-02-07):
Ďakujem za slovo. Ja podporím tento návrh zákona, aj keď tá rozprava bola veľmi rozsiahla o lesoch, ale vyjadrím sa aj k tomu. Ale jedným z opravných prostriedkov v rámci trestného konania je sťažnosť, ktorou je možné napadnúť uznesenie policajta, prokurátora a sudcu. Tá lehota troch dní je naozaj veľmi krátka a tie príklady, ktoré si tuná uviedol, naozaj dejú sa v tej reálnej praxi a častokrát práve ten občan je, ktorý ťahá za kratší koniec. To je naozaj veľmi dobré a účinné, aby to bolo päť pracovných dní a presne tak, ako sú sviatky a nebodaj, keď sú tam ešte dvoje sviatkov, prípadnú, alebo sú to veľkonočné sviatky alebo vianočné sviatky, dá sa to naozaj veľmi nechutne zneužívať. Veľakrát ten občan, ktorý nie je taký znalý toho Trestného zákona, kým si to naštuduje, prípadne sa poradí so svojím advokátom alebo právnikom, potrebuje tú právnu radu, tak jednoducho tá lehota je veľmi, veľmi ako krátka a dá sa zneužívať. K tým lesom, ak dovolíš, pán kolega, sa vyjadrím, nebudeš teraz so mnou súhlasiť. Ja milujem les aj prírodu, aj túto krajinu a k tejto krajine patrili a ty to, Jano, veľmi dobre vieš, aj lúky a orná pôda. Kde sú dneska tie rolky? Kde sú dneska tie nádherné lúky, ktoré tu sme mali? A to sú tie biele plochy, ktoré si tuná povedal, natiahol si tie ruky, že také smreky, ja by som sa išiel naňho pozrieť, že taký smrek storočný, to nie je taký hrubý smrek, až ako si natiahol tie ruky, no tak dovolím si povedať, že nie je, ale biele plochy sú, sú problémom a myslím si, že ani dokonca nesúvisia ani s tým schváleným zákonom, že v extraviláne je možné vyrubovať stromy do 80 cm, lebo tie biele plochy v podstate sú označené ako pôvodne, sú to lúky, možno boli pasienky alebo orná pôda. (Prerušenie vystúpenia časomerom.)
Glenda Tibor, poslanec NR SR (2017-03-23):
Ďakujem pekne za slovo. Vážený pán predsedajúci, kolegyne, kolegovia, v rozprave nevystúpil žiaden poslanec, neboli podané žiadne návrhy. Pán predsedajúci, dajte, prosím, hlasovať o návrhu uznesenia s tým, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas so Zmluvou medzi Slovenskou republikou a Maďarskom o štátnej hranici a rozhodla o tom, že ide o medzinárodnú zmluvu podľa čl. 7 Ústavy Slovenskej republiky a táto má prednosť pred zákonom. Dajte, prosím, hlasovať.
T. Cabaj, podpredseda NR SR: (2009-04-29):
Otváram rozpravu. Konštatujem, že písomne sa do rozpravy neprihlásil nikto. Kto ma záujem sa prihlásiť do rozpravy ústne? Registrujem pani poslankyňu Sárközy, pána predsedu výboru Haleckého, nikoho viac. Končím možnosť prihlásiť sa do rozpravy. Slovo má pani poslankyňa Sárközy.
Danko, Andrej, podpredseda NR SR (2024-09-26):
Poslanec Ľupták.
Pellegrini, Peter, predseda NR SR (2015-05-05):
Vážené kolegyne, kolegovia, pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive (tlač 1538). Dávam teraz slovo pánovi spravodajcovi Mariánovi Kovačócymu, aby uviedol hlasovanie. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1538.)
Sulík, Richard, predseda NR SR (2010-11-03):
Ďakujem. Pýtam sa, či sa niekto chce prihlásiť do rozpravy ústne. Traja, štyria rečníci. Uzatváram možnosť prihlásiť sa do rozpravy. A slovo má pán poslanec Jahňátek, Jahnátek, prepáčte mi.
B. Bugár, podpredseda NR SR: (2004-03-03):
(Hlasovanie.) Prítomných je 127 poslancov, za 47, proti 46, zdržalo sa 32, nehlasovali 2. Tento návrh nebol schválený. Nech sa páči. M. Demeterová, poslankyňa: Pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona Národnej rady Slovenskej republiky č. 350 o rokovacom poriadku v znení neskorších predpisov prerokovať predložený návrh zákona v druhom čítaní.
Glváč, Martin, podpredseda NR SR (2018-01-30):
Ďakujem. S reakciou pán poslanec Jurzyca.
K. Cibulková, poslankyňa: (2009-06-17):
Konštatujem, že uvedený návrh spĺňa z formálnoprávnej stránky náležitosti, ktoré sú uvedené v § 67 a 68 zákona o rokovacom poriadku. Zo znenia návrhu zákona je zrejmý účel navrhovanej úpravy. Návrh zákona je v súlade s Ústavou Slovenskej republiky a medzinárodnými zmluvami. Navrhovaná právna úprava nebude mať dopad na verejné financie. Z pripojenej doložky zlučiteľnosti návrhu zákona s právom Európskych spoločenstiev vyplýva, že problematika návrhu právneho predpisu nie je upravovaná v práve Európskych spoločenstiev. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla uvedený návrh zákona prerokovať v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory Národnej rady: Ústavnoprávny výbor Národnej rady, Výbor Národnej rady pre verejnú správu a regionálny rozvoj. Za gestorský výbor navrhujem Ústavnoprávny výbor Národnej rady. Odporúčam, aby predmetný návrh zákona prerokovali v druhom čítaní určené výbory do 2. septembra a v gestorskom výbore do 4. septembra. Ďakujem.
Paška, Pavol, predseda NR SR (2012-08-01):
Pán poslanec Nagy.
Frešo, Pavol, poslanec NR SR (2012-09-26):
Ďakujem veľmi pekne, pán predseda. Vážený pán poslanec Lebocký, no vadila mi na vašom vystúpení jedna vec, kde hodnotíte niečo také ako odbornosť tých, ktorí hovoria tie-ktoré argumenty, čo je odborné na výške, čo je odborné nie na výške. Podľa môjho názoru úplne jasne si sa nevyhol hlavne jednej záležitosti, ktorá sa s týmto zákonom spája. A to je tá, že umožňuje naozaj ľudí vyháňať z lesa. To znamená vysvetľovať im, že na bicykli tam nemajú čo robiť. Naozaj si sám počul, že takéto prípady sa dejú. A považujem to za mimoriadne nešťastné. Keď už teda odborne, no tak nech sa páči, keď sa dovolávaš neštátnych vlastníkov lesa, tak buď taký štedrý a vypočuj hlasy po kompenzácii za to, že majú ten-ktorý les v istom stupni ochrany. Tam už, samozrejme, taký štedrý nie si, keď treba rozdávať peniaze ako kompenzácie. Keď sa ti hodí, že treba cyklistov vyhnať z lesa, no tak hneď sú ti na to na prvom mieste dobrí. Toto je v skutočnosti o slobodnom pohybe. A my tu v tejto snemovni máme právo rozhodnúť, že ľudia sa budú môcť po lese slobodne pohybovať, že ich nikto nebude vyháňať, že nebudú musieť naozaj cólštokom merať, čo je cesta, nebudú musieť si so sebou nosiť GPS a hlavne nebude im tam nejaký pánko s nejakou čapicou vysvetľovať, že tam majú byť alebo tam byť nemajú. Toto je základný problém tohto zákona, a nie tie odborné argumenty. Ináč, mimochodom, to, čo si povedal z tých okolitých štátov, veď to je plne v zhode s tým, čo sa dá dnes urobiť aj po novelizácii tohto zákona. A nikde tam nie je napísané, že niekde ich zo zákona totálne z lesa vyhnali, lebo to je to, čo sa v tomto prípade deje, normálne sa im zakázal pohyb všade inde, okrem teda tých spomínaných ciest, o ktorých ten, kto nie je odborník, ani nevie, kde ležia.
Paška, Pavol, predseda NR SR (2013-11-27):
(Hlasovanie.) 142 prítomných, 135 za, 5 sa zdržali, 2 nehlasovali. Vyslovili sme súhlas.
Viskupič, Jozef, poslanec NR SR (2016-04-21):
Ďakujem. Ja oceňujem prístup, ktorý v mnohých bodoch išiel takpovediac na kosť, a či už spomínaná téma predrečníkom o politických nomináciách a podobne, to sú veci, ktoré napriek iným straníckym tričkám máme, nás budú spájať. Ja by som ale upozornil ctených ministrov a členov vlády a možno rada do budúcna. Toto, ten pán, čo stál za vami, minister vnútra, ktorý tento parlament žiada o dôveru, sa takto nesmie správať. Vy ste poslanec, ktorý má rozhodnúť, či dôveru bude mať alebo nie. On celý čas stál chrbtom k vám otočený a skákal vám do reči. Čakal som na pána predsedu, škoda, že odišiel. Keďže tu chce zavádzať novú kultúru, tak nabudúce, ja tak isto nechcem, aby sme tu po sebe vykrikovali, a do bodu, kedy nevykríkol pán Hrnko, som čakal na túto faktickú poznámku. Nie je slušné, ak pán minister vnútra, ktorý žiada o dôveru poslanca, ktorý reční, sa mu otočí chrbtom a ešte po ňom hlúpo vykrikuje. Nabudúce nech si sadne na vládne miesto a nech počúva, dokonca poslanca, ktorý hovorí o jeho reforme ESO, a vysvetlí mu, ak naberie tú odvahu, kde robí, prípadne nerobí chybu. Vykrikovať po pléne parlamentu o hruškách a jablkách je nedôstojné a hovorí to o tom, že tu tá parlamentná kultúra nie je. Ak vystupuje poslanec, minister má počúvať a prípadne mu ísť odpovedať, je môj názor. Ďakujem.
Paška, Jaroslav, poslanec NR SR (2019-11-26):
Ďakujem za slovo. Vážený pán predseda, chcel by som požiadať o fixovanie termínu pre rokovanie bodu 14, ktoré sa týka uznesenia Národnej rady, pretože tento návrh zatiaľ nebol prerokovaný vo výbore Národnej rady, aby sme teda bod 14 posunuli na termín streda večer po hlasovaní o 17.00 hod. ako prvý bod.
Bugár, Béla, podpredseda NR SR (2019-01-31):
Podľa rokovacieho poriadku teraz o slovo požiadal podpredseda Národnej rady pán Hrnčiar. Nech sa páči, pán podpredseda, máte slovo.
Paška Pavol, predseda NR SR (2012-08-06):
Pán poslanec, skúste druhýkrát, dobre? Môžete. Vy ste takí dôslední zástancovia zákona, takže skúste ho dodržiavať. Dobre? Takže nemôžete dávať dva procedurálne návrhy v jednom vystúpení.
Šeliga, Juraj, podpredseda NR SR (2020-04-01):
Ďakujem pekne, pani poslankyňa. Žiadne faktické poznámky. Vystúpi ako ďalšia v rozprave pani poslankyňa Pleštinská. Nech sa páči.
Mazurek, Milan, poslanec NR SR (2017-12-05):
Pán predseda vlády Robert Fico, ako tu tak počúvam tie jednotlivé debaty, ako vystupujú jednotliví koaliční alebo opoziční politici, ako si navzájom nadávate, kto je väčší zlodej, kto je väčší podvodník, kto je väčší mafián, kto robil väčšie kšefty, tak mi je z tohto pléna zle viac než kedykoľvek predtým. Počuli sme tu, že sa Sulík stretával s Kočnerom, že okradol občanov Bratislavy o 20 mil. korún na nejakom fiktívnom prevode pozemkov. Počuli sme, že Matovič je daňový podvodník a že zneužíval na daňové podvody aj auto svojej mamy. Počuli sme, že Kollár bol zapletený do obchodu s drogami, že Bugár je odborník na prevod pozemkov pod rýchlostnými cestami, že Danko sprivatizoval a vytuneloval Lesostav Revúca. O SMER-e a o vašej korupcii snáď pochybovať nikto nemusí. Vieme dobre, že prezident je úžerník a daňový podvodník, usvedčený daňový podvodník. A jednoducho, keď vy všetci tu ako ste tieto štandardné politické strany, nás označujete za extrémistov, ja som tak poctený takým krásnym komplimentom ako ešte nikdy. Pretože dnes to je viditeľne najlepšie, odkedy tu sedíme. Ďakujem. (Potlesk.)
Tomanová, Viera, poslankyňa NR SR (2011-05-18):
Ďakujem pekne. Nedá mi, aby som nezareagovala na pána Jurčíka, pretože veľmi dobre viem, ako fungujú podniky, ja som ekonóm a mala som možnosť sa s tým stretnúť. Ale, pán Jurčík, viete, kde by boli tí zamestnávatelia, keby nemali tých zamestnancov, ktorí pracujú a vykonávajú tie zručnosti? To je otázka. A ja v tejto chvíli a vždy budem chrániť zamestnancov, pretože tých je ďaleko viac, ako je podnikateľov. Ja si nesmierne vážim každého jedného živnostníka, ktorý pracuje a zarobí pre seba a vytvorí len pracovné miesto možno len pre seba a nemusí vytvárať ani ďalšie. Ale vrátim sa k jednej veci. Vysoko si vážim a ctím vystúpenie pána poslanca Číža, je nesmierne múdry, rozhľadený a porozumel, o čom som tu rozprávala. Ja som nespomenula ani Marxa, hoci by som ho mohla citovať, mohla by som citovať ďalších, ale aj známych ekonómov. Ja som spomenula takú veľkú osobnosť, ako bol Ján Pavol II., a spomenula som jedného z významných nemeckých politikov pána Müntenferinga a myslím si, že na základe toho, čo som odcitovala z ich diel, nemáte právo posielať ma do doby socializmu. Ale ja sa nebránim ani socializmu, pretože bolo mnoho dobrých vecí, ktoré tu existovali, a nebolo potrebné riešiť situáciu po roku 1989 tak, že vylejeme z vaničky nielen vodu, ale aj dieťa. (Potlesk.)
Pellegrini, Peter, predseda NR SR (2015-05-21):
Prezentujme sa a hlasujme o návrhu pána spravodajcu skrátiť lehotu. (Hlasovanie.) Prítomných 135 poslancov, za hlasovalo 120 poslancov, proti bolo 10, zdržali sa 5. Tento návrh sme schválili.
Šimečka, Michal, podpredseda NR SR (2024-01-23):
Ďakujem pekne. Pani poslankyňa Stohlová. Pardon, pán poslanec Dej.
M. Číž, podpredseda NR SR: (2007-02-01):
Teraz má slovo pani poslankyňa Angyalová Edita.
Rajtár, Jozef, poslanec NR SR (2016-12-08):
Neboli žiadne pozmeňujúce návrhy. (Reakcie z pléna.)
E. Angyalová, poslankyňa: (2005-07-06):
1. januára 2004 nadobudol účinnosť zákon č. 461 o sociálnom poistení. Už viac ako rok upozorňujeme, že aplikácia tohto zákona je retroaktívna. Čo je v právnom štátne neprípustné. (Prerušenie vystúpenia predsedajúcim.)
Hort, Milan, podpredseda NR SR (2010-10-22):
Posledný s faktickou poznámkou pán poslanec Miroslav Číž, nech sa páči.
Radošovský, Marián, poslanec NR SR (2011-02-08):
Pán predsedajúci, prosím, dajte hlasovať o vládnom návrhu ako o celku s odporúčaním gestorského výboru schváliť.
Hrušovský, Pavol, podpredseda NR SR (2010-12-15):
Hlasujeme, páni poslanci, o návrhu prideliť návrh zákona na prerokovanie výborom, určiť gestorský výbor, ako aj lehotu, v ktorej majú výbory zákon prerokovať. (Hlasovanie.) 138 prítomných, 82 za, 55 sa zdržalo, 1 nehlasoval. Návrh sme schválili. Poprosím pána poslanca Tomča, aby z poverenia výboru pre verejnú správu a regionálny rozvoj uviedol hlasovanie o zákone, ktorý prerokovávame v prvom čítaní, ktorý predložila skupina poslancov na zmenu zákona o právnom postavení a platových pomeroch starostov obcí a primátorov miest v znení neskorších predpisov, tlač 187. Pán poslanec, máte slovo. (Hlasovanie o návrhu poslancov Národnej rady Slovenskej republiky Szilárda Somogyiho, Ľuboša Majera a Kamila Krnáča na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov a primátorov miest v znení neskorších predpisov , tlač 187.)
M. Číž, podpredseda NR SR: (2007-05-09):
(Hlasovanie.) Prítomných 138 poslancov, za návrh 132 poslancov, proti 1 poslanec, zdržalo 5 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďakujem spravodajcovi. Ďalej budeme hlasovať v prvom čítaní o vládnom návrhu zákona, ktorým sa dopĺňa zákon č. 315/2001 Z. z. o Hasičskom a záchrannom zbore v znení neskorších predpisov, tak ako je to v tlači 270. Poprosím spoločného spravodajcu z výboru pre verejnú správu a regionálny rozvoj pána poslanca Branislava  Bačíka, aby hlasovanie uviedol. Najprv opäť pripomínam, budeme hlasovať podľa návrhov podaných podľa § 73 ods. 3.
Viskupič, Marián, poslanec NR SR (2022-12-20):
Ďakujem pekne, pán predsedajúci, za slovo. No, už sa to tu tak nejak stáva pravidlom, že namiesto, aby sme si teda strieľali argumentami a protiargumentami v rozprave, tak vlastne sa tu vystupuje v záverečnom slove, a teda našťastie tentokrát som spravodajca, tak mám to šťastie, že môže reagovať. Lebo teda inak na, na záverečné slove sa už reagovať nedá. No, takže poďme si teda to prejsť, čo hovoril pán minister financií, lebo teda, bohužiaľ, zasa to raz nie je pravda. No v prvom rade stanovisko. Už ak niečo proste ukazovalo na to, na spôsob práce pána ministra. Takže zásadný dokument, on je zásadný a zložitý a relatívne dosť dlhý, ale vyjadrite sa do zajtra. Drevené želiezko. Hej? To je len, akože aby sme hovorili. Hej? To je, to je prvá vec. Takže ako k zásadným veciam by sa malo vyjadrovať do nejakého dostatočného času keď už. Ale to teraz momentálne nie je podstatné. Podstatné je to, že áno, vetovala to SME RODINA, to je pravda. A vôbec úplne nerozumiem vlastne, že ako sme sa do tohto my vlastne dostali, že teraz sme za to vinní. Hej? V prvom rade, SaS je jedna rozpočtovo zodpovedná strana, ktorá od prvého momentu vlády sme podporovali výdavkové limity, podporovali zaktuálnenie zákona o rozpočtovej zodpovednosti. Áno, chceli sme tam dať aj daňovú brzdu, aby aj z tejto strany vlastne to bolo brzdené, nie len teda z tej výdavkovej. A jednoducho je naprosto jasné, že my sme s týmto boli okej. To, že rokovania neprebiehali, resp. nikto sa nevyjadril, no asi sa nikto nevyjadril v tej skupine. Ale rokovania prebiehali, myslím si, že by o tom veľa vedel rozprávať pán štátny tajomník Jančík, teda pre ktorého to bola hodne zaťažkavajúca skúška. Tie rokovania prebiehali aj o tom vete SME RODINA, aj ja som bol na rokovaní s ministrom Krajniakom, ktorý teda definoval, aké teda má výhrady. Sedel tam pán štátny, ktorý sa teda to snažil vyriešiť. Čiže tie rokovania prebiehali za účasti všetkých. Povedzme si výsledok. Áno, zablokovala to teda, asi teda tú loptičku hodilo, hodilo OĽANO na SME RODINA, no tak aj sa k tomu teda pán Krajniak nejak tak akože prihlásil, že áno, on bol ten, ktorý to zavetoval. Okej, tak tam asi vidíme, ako to celé išlo a kam sa to teda dostalo, a že to teraz sa snažíme opravovať, čo je teda dobré. Ale nijak mi z toho nevychádza, že, že kde je tam nejaký ten problémový vklad SaS, hej? Že ak je niečo smiešne alebo skôr smutné, je to, ako sa za každú cenu proste snaží tuná povedať, že SaS-ka môže za niečo. Ako tu je úplne, že ale že naprosto jasné, že tá SaS-ka robila skôr teda všetko preto, aby to bolo. (Potlesk.) Výsledok je aj ten, že sme zaň hlasovali a toto, čo tu predviedol pán minister financií, je len akoby tým dôkazom, dokladom vlastne, kam to celé potom aj doviedlo. Ďakujem pekne za pozornosť. (Potlesk.) Ešte možno, hlasujeme dnes o 17.00 h.
Pellegrini, Peter, predseda NR SR (2015-02-03):
Vážené panie poslankyne, vážení páni poslanci, poprosím vás o minútu ticha. (Minúta ticha.) S procedurálnym návrhom pani poslankyňa Košútová.
Hrnčiar, Andrej, podpredseda NR SR (2016-09-08):
Končím možnosť nahlásiť sa s faktickými poznámkami. Nech sa páči, pán poslanec Schlosár.
T. Cabaj, podpredseda NR SR: (2009-06-23):
Otváram rozpravu. Takisto konštatujem, že písomne sa do rozpravy nikto neprihlásil. Kto má záujem sa prihlásiť ústne? Pani poslankyňa Klára Sárközy. Končím možnosť prihlásiť sa do rozpravy. Nech sa páči, pani poslankyňa, máte slovo.
Blanár, Juraj, podpredseda NR SR (2022-09-27):
Jedna faktická poznámka na vaše vystúpenie, pán predseda výboru Kremský.
Danko, Andrej, podpredseda NR SR (2024-09-17):
Skúste k téme, prosím vás, k téme.
Glváč, Martin, podpredseda NR SR (2018-12-06):
(Zaznievanie gongu.) Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hodiny 38 otázok na predsedu vlády a 37 otázok na členov vlády, predsedu NKÚ a generálneho prokurátora. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Takže (reakcia z pléna) prerušujem na dve minúty. Aha, ty si tu. Takže prosím predsedu vlády Petra Pellegriniho, aby oznámil, kto z členov vlády bude odpovedať na otázky za neprítomných členov vlády.
M. Sabolová, poslankyňa: (2009-11-04):
Pán minister, ale teraz k zdravotníctvu. Hovorili ste, že príjmy enormne narástli za vašej vlády. Ale je to vďaka len tomu, že narástla priemerná mzda v hospodárstve a tým pádom sa zvýšili odvody zamestnancov aj odvody za poistencov štátu, pretože sa počítali z vyšších peňazí, nie vďaka nejakému šetreniu, tak ako som hovorila v mojom vystúpení včera. Stúpli platy až o 37 %? Pýtam sa: V ktorých nemocniciach? Vo vašich, v štátnych, ktoré majú garantované príjmy, ktoré majú garantované limity? Ale čo s ostatnými občanmi, ktorí sa poväčšine liečia v tých menších regionálnych nemocniciach? Štátny rozpočet je dnes skvelý, lebo sme doň „zašolichali“ európske peniaze, ktoré sa v Slovenskej republike veľmi v malom napĺňajú, možno vyjmúc rezort zdravotníctva, kde štátnym zdravotníckym zariadeniam tieto peniaze tečú, pretože má kto urobiť pre ne spoluúčasť. A ešte snáď aj k tomu, že ste hovorili, že narástlo 6 % z HDP pre zdravotníctvo na 7 %. Ale opäť je to len vďaka navýšeniu za odvody. Nikde sa neukázalo šetrenie, ktoré sa možno ani nedá urobiť, ale šetrenie sme mohli urobiť minimálne v záchranných zdravotných službách, lebo tento tender vám nesmrdí na základe... (Vystúpenie prerušené časomerom.)
Paška, Pavol, predseda NR SR (2013-05-14):
Hlasujeme. (Hlasovanie.) 142 prítomných, 81 bolo za, 44 proti, 16 sa zdržalo, 1 nehlasoval. Návrh zákona do druhého čítania sme schválili. Ďalej.
S. Kahanec, poslanec: (2008-07-01):
Ja si myslím, že pani poslankyňa Sabolová úplne presne trafila klinec po hlavičke, keď povedala, že je to problém, že strana Smer si chce posilniť určité pozície v rámci mestských častí a na druhej strane chce nabúrať systém súčasných viceprimátorov mesta Košice. Lenže už tu takisto bolo spomenuté, predsa tých viceprimátorov si môžu stanoviť iným spôsobom, z hľadiska dlhodobo uvoľnených členov z poslaneckého zboru. Takže keď by išlo naozaj o ten záujem, tak by sme hľadali iné riešenie, ktoré Košiciam spoločne prospeje. A keď sme už Košiciam dali tú možnosť samosprávnu, tak si myslím, že mali by sme rešpektovať, aby sa dohodli na svojej úrovni. A pokiaľ ide o mestské časti, myslím si, v zmysle zákona, ktorý teraz súčasne existuje, tak vlastne silu poslancov reprezentuje počet poslancov, úmerne počtu obyvateľov v mestských častiach. Tým pádom sú zastúpení poslanci v meste Košice podľa toho, koľko obyvateľov žije v tých mestských častiach. A myslím, že to je aj férový stav a neférové by bolo, ak by sme tento stav práve umelým spôsobom nabúravali. Ďakujem.
Laššáková, Jana, podpredsedníčka NR SR (2015-09-30):
Na vystúpenie pána poslanca nie sú faktické poznámky. Nech sa páči, pán poslanec Huba, máte slovo.
Laššáková, Jana, podpredsedníčka NR SR (2015-07-01):
Ďakujem pekne, pán minister. Zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor, pre kultúru a médiá, poslancovi Petrovi Fitzovi. Nech sa páči, pán poslanec.
Benčík, Ján, poslanec NR SR (2022-02-25):
Ďakujem. Pán Kotleba, dve poznámky. Prvá k tomu, ako sústavne tu nosíte respirátor pri vašich vystúpeniach. Môj syn je prakticky vo vašom veku, o rok je starší, ale môj syn teda už veľmi-veľmi dávno nenosí podbradník, na rozdiel od vás. Druhá k tomu, ako sa tu oháňate slobodou prejavu, čím obhajujete právo, údajné právo na šírenie lží, dezinformácií a odpornej pu... prutinovskej propagandy. No to by sme potom mohli rovnako súhlasiť s tým, že ruské tanky iba využívali, využili slobodu svojho pohybu, keď zaútočili na Československo alebo teraz na Ukrajinu.
P. Farkas, poslanec: (2001-10-05):
Chcem vás upozorniť na to, že bod 71, 72 už strácajú svoje opodstatnenie v tom zmysle slova, že tam stanovil termín, za ktorým sa už nachádzame, teda termín účinnosti 1. september a 1. august, teda o týchto bodoch nebudeme hlasovať. Odporúčanie a návrh na postup hlasovania máte uvedený pod bodom V. Gestorský výbor na základe stanovísk výborov k vládnemu návrhu zákona o bankách a o zmene a doplnení niektorých zákonov, vyjadrených v ich uzneseniach uvedených v časti III tejto správy, a stanovísk poslancov gestorského výboru, vyjadrených v rozprave k tejto správe, v súlade s § 79 ods. 4 a § 83 zákona o rokovacom poriadku potom odporúča Národnej rade Slovenskej republiky vládny návrh o bankách a o zmene a doplnení niektorých zákonov schváliť s pozmeňujúcimi a doplňujúcimi návrhmi. Ešte vás chcem informovať o tom, že výbor pre financie, rozpočet a menu svojím uznesením č. 714 z 15. 6. 2001 ma určil za spoločného spravodajcu a poveril ma predniesť túto spoločnú správu tu v pléne Národnej rady a navrhnúť spôsob hlasovania o pozmeňujúcich návrhoch, ako aj o návrhu ako o celku. Pán podpredseda, skončil som, žiadam vás, aby ste otvorili rozpravu. Ďakujem.
B. Bugár, podpredseda NR SR: (2004-06-25):
Mýliť sa je ľudské. Pán poslanec Mikloško, chcete, alebo nie? Ďakujem pekne, takže mal som predsa pravdu. Pani poslankyňa Demeterová ako jediná. Končím možnosť sa prihlásiť do faktických poznámok. Dvaja. Pán poslanec Opaterný síce má procedurálny, predpokladám. Takže najprv pani poslankyňa Demeterová, nech sa páči. M. Demeterová, poslankyňa: Ja len veľmi ľutujem, že vôbec k tejto celej situácii prišlo. Keby boli tí, ktorí pozorne počúvali a prerokovali včera ten zákon, tak vedia, že sa pán minister predtým vyjadril k jednotlivým pozmeňujúcim návrhom a aj určil, môžeme si to dať prehrať, a aj určil, ktoré sú nad rámec. To znamená, že zbytočne k tomuto celému cirkusu prišlo.
Gašpar, Tibor, podpredseda NR SR (2024-09-10):
Ďakujem spravodajcovi. Prerušujem rokovanie o tomto bode programu. Pristúpime k druhému čítaniu o vládnom návrhu zákona o príspevkoch poskytovaných z Európskeho poľnohospodárskeho fondu pre rozvoj vidieka a o zmene a doplnení niektorých zákonov. Vládny návrh zákona má parlamentnú tlač 310, spoločná správa výborov má tlač 310a. Prosím opäť za navrhovateľa ministra investície, regionálneho rozvoja a informatizácie Richarda Rašiho, aby v zastúpení ministra pôdohospodárstva a rozvoja vidieka vládny návrh zákona odôvodnil. (Rokovanie v druhom čítaní o vládnom návrhu zákona o príspevkoch poskytovaných z Európskeho poľnohospodárskeho fondu pre rozvoj vidieka a o zmene a doplnení niektorých zákonov , tlač 310.)
Bugár, Béla, podpredseda NR SR (2017-05-19):
Ďalej v rozprave vystúpi pán poslanec Dostál, nech sa páči.
Mažgút, Ján, poslanec NR SR (2023-11-23):
84. Ďakujem pekne, pán predsedajúci. Pán minister, v tvojom príspevku zazneli v postate kľúčové informácie a ja sa svojou faktickou poznámkou dotknem jednej z nich, ktorá sa týka ochrany hraníc Slovenskej republiky a zabezpečí nám tým pádom aj ochranu občanov Slovenskej republiky, resp. toho, čo tu niektorí naši kolegovia v pléne tak cynicky, pejoratívne nazývajú cvičenie. Ja osobne som rád za takéto cvičenie, pretože aby sme si všetci uvedomili, a hovorím to vám, vážení kolegovia, kolegyne, ktorí tu sedíte so mnou, Horská záchranná služba tiež cvičí a necvičí vtedy, keď ide na zásah, aj požiarnici cvičia a nejdú hasiť oheň naostro. Aj policajti cvičia, aj tí vojaci z NATO, pán Krúpa, na Lešti cvičia a nie vtedy, keď je ostrý otvorený konflikt. Takže ja osobne sa teším takýmto, privlastním si to vaše slovo, cvičeniam, ktoré boli na hraničných prechodoch, pretože my sme tu zástupcovia ľudí a ja budem hájiť záujmy ľudí žijúcich v Slovenskej republike, ktorí mi sprostredkovane pánovi ministrovi cezo mňa ďakujú za to, že sa postaral o ich ochranu a z pozície poslanca Slovenskej republiky, pán minister, možno použijem taký výraz, že budem trvať na tom, aby nebolo jedno cvičenie, je zima, myslím si, že tá vlna migrácie ešte len príde, skúsme sa dohodnúť na tom, že takýchto cvičení bude možno štyri-päť do roka. Ak bude treba, tak ich bude desať, ale potom máme garanciu, že cez hranice skutočne neprejde ani jedna jediná noha nelegálneho migranta. No a dotknem sa trošku aj tej, tej prvej časti, mňa veľmi teší, pán minister, že konečne je na ministerstve vnútra a na stoličke ministra vnútra človek, ktorý dodržiava legislatívu a zákony Slovenskej republiky. Máš za to moje uznanie.
Ivan, Miroslav, poslanec NR SR (2016-09-21):
Ďakujem za slovo. Chcem len doplniť moje úvodné slovo, aby bola možnosť sa prihlásiť do faktických poznámok. A doplním to jednou informáciou, a to tou, že cestný zákon upravuje umiestňovanie bilbordov pri cestách prvej triedy a tranzitných cestách, kde presne stanovuje podmienky, že bilbord má byť minimálne dvesto metrov od takejto cesty. Avšak nijaká legislatívna norma neupravuje to, ako môžu alebo mohli by byť umiestňované reklamné stavby v intravilánoch miest, a to riešime naším návrhom. Takže toľko som chcel na doplnenie a možnosť prípadne mať faktické poznámky k môjmu príhovoru. Ďakujem za slovo.
Laššáková, Jana, podpredsedníčka NR SR (2013-02-05):
Pani poslankyňa Horváthová, nech sa páči.
Zmajkovičová, Renáta, podpredsedníčka NR SR (2014-03-18):
V rozprave vystúpi teraz pán poslanec Blanár. Nech sa páči, pán poslanec.
Blanár, Juraj, podpredseda NR SR (2021-09-28):
Pán poslanec Kazda, som rád, že ste sa venovali aj mne, a nepochopil som síce, že v čom moje vystúpenie bolo psychotropné. Skúste mi to potom vysvetliť. Ale poviem vám, odpoviem na to, čo ste sa pýtali. Ja som vyslovil hypotézu, že to asi bolo zinscenované. Ale myslím si, že to zinscenované nebolo. Bola to len neschopnosť, neznalosť a nekompetentnosť pána ministra, že si nevedel pripraviť ani svoje vystúpenie. A preto z tohto pohľadu sa aj obávam, že ak nie je schopný si vytvoriť a pripraviť vystúpenie, potom ako chce bojovať proti zvyšovaniu cien energie? No a teraz vám vysvetlím tú Galekovú, keďže ste to nie celkom pochopili. Viete, počas vládnutia Ivety Radičovej bol ministrom hospodárstva pán Miškov. To bol nominant SaS. A expert pre energetiku bol pán Galek, aby ste vedeli. A pani Galeková bola šéfka tej asociácie fotovoltaiky, za ktorej pôsobenia sa zvyšoval výkon o 60 %. A teraz predseda Sulík tejto istej strany príde a kritizuje, že v podstate tu vznikol kontakt. Tak ak tomu nerozumiete, som presvedčený, že ostatní občania tomu veľmi dobre rozumejú. Keď manželka jeho najväčšieho experta pre energetiku a ministra, ktorý je z SaS, také niečo dovolil. A dneska príde pán Sulík a to kritizuje. Mali ste to vtedy zastaviť. Nemali sa zvýšiť výkony o 60 %. Podľa vašej rétoriky by omnoho menej peňazí sa doplácali cez TPS-ky a potom by pán Sulík mohol oprávnene povedať, urobili sme všetko pre to, aby sme to zastavili. Ale oni to práve, naopak, podporovali. A teraz môžem vysloviť hypotézu – pre kšefty pána Galeka. Asi tak. Lebo to je presne vaša rétorika, nakradli ste.
Kollár, Boris, predseda NR SR (2023-08-22):
Vážené pani poslankyne, vážení páni poslanci, prosím, kto ešte nezaujal miesto v sále, aby tak urobil. Ešte predtým by som vás chcel upozorniť, že 1. septembra bude slávnostná schôdza, deň otvorených dverí a dnes, myslím, že na vláde by nám mali schváliť ešte nejaké skrátené legislatívne konanie, a budú to dva zákony. Najprv sa rozmýšľalo, že by to mohlo byť druhého, ale teraz ešte budeme konzultovať s vládou, že by to bolo siedmeho, siedmeho, štvrtok, septembra, aby ste si teda predbežne siedmeho, štvrtok, 7. septembra zabezpečili prácu alebo svoje povinnosti aj v rámci kampani, aj v rámci stretávania sa s voličmi, aj s občanmi, aby ste si vyčlenili ten čas na siedmeho, štvrtok, že ešte bude jedna mimoriadna schôdza k dvom dôležitým zákonom. Takže, vážené pani poslankyne, vážení páni poslanci, včera bol odložený začiatok 99. schôdze Národnej rady Slovenskej republiky na dnešný deň z dôvodu, že na schôdzi nebola prítomná nadpolovičná väčšina všetkých poslancov. Teraz pristúpime k 99. schôdzi Národnej rady. (Bod programu: návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k ústavnej a bezpečnostnej kríze v Slovenskej republike , tlač 1765.) Prosím, aby sme sa prezentovali a zistili, či sme schopní sa uznášať. Prosím techniku, aby spustite hlasovanie. (Prezentácia.) Zisťujem, že je prítomných 56 poslancov. Národná rada nie je schopná sa uznášať, pretože nie je prítomná nadpolovičná väčšina všetkých poslancov. Odkladám začiatok schôdze o jednu hodinu, kedy opäť zistím prítomnosť poslancov. To znamená, že o 10.06 h. V prípade, že nebude prítomná nadpolovičná väčšina všetkých poslancov, podľa § 23 ods. 5 zákona o rokovacom poriadku schôdzu ukončím. Ďakujem pekne kolegovia, vidíme sa o hodinu. (Prerušenie rokovania o 9.06 hodine.) (Pokračovanie rokovania o 10.06 hodine.)
Hort, Milan, podpredseda NR SR (2011-09-13):
Ďalším prihláseným do rozpravy je pán poslanec Dušan Muňko. Nech sa páči, pán poslanec.
Grendel, Gábor, podpredseda NR SR (2021-11-24):
Ďakujeme za informáciu. Prerušujem rokovanie o tomto bode programu. S ohľadom na to, že tu predkladatelia nie sú, návrh pána poslanca Miloš Svrčeka (tlač 619) prepadáva, rovnako tlač 709. A pokračovať budeme druhým čítaním o návrhu skupiny poslancov na vydanie zákona, ktorým sa mení a dopĺňa zákon Slovenskej národnej rady č. 369/1990 o obecnom zriadení v znení neskorších predpisov a ktorým sa menia a dopĺňajú niektoré zákony. Návrh zákona je pod tlačou 718, spoločná správa výborov má tlač 718a. Dávam slovo poslancovi Tomášovi Šudíkovi, aby za skupinu poslancov návrh zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony , tlač 718.)
M. Hort, podpredseda NR SR: (2008-10-28):
Takže s reakciou na faktické poznámky ešte chce vystúpiť pán poslanec Palko. Nech sa páči.
Fecko, Martin, poslanec NR SR (2021-12-03):
Hlasovali sme o všetkých pozmeňujúcich návrhoch, pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Martvoň, Anton, poslanec NR SR (2014-11-09):
Ďakujem pekne. Pán poslanec Mihál, no som prekvapený. Také rozhorčené vystúpenie, toľko nadávok, kriku, búchania. Normálne som myslel, že infarkt dostanete. Ale tak zjavne, zjavne ste si to asi buď nacvičovali, alebo ste sa nejako motivovali, aby ste k tomuto vystúpeniu sa primäli. No ale v každom prípade, pán poslanec Mihál, ja sa chcem spýtať, vy ste tam hneď v prvom momente kričali, že ako vám vadí Penta. No jedna vec je kričať, druhá vec je konať. Chcem sa spýtať, že prečo v roku 2011, keď vás organizátori protestov proti Gorile počas Radičovej vlády, teda celú Radičovej vládu vyzývali, aby ste primäli Uhliarika, aby odvolal šiestich nominantov z najvyšších pozícií zo skupiny Penta v zdravotníctve, prečo ste čušali?! Prečo ste vtedy tak nevykrikovali a nebúchali o stôl, alebo nenadávali svojim kolegom? Prečo ste ignorovali vyzývania šéfa Lekárskeho odborového združenia z februára 2012, keď taktiež upozorňoval na prepojenia mnohých vrcholných predstaviteľov v zdravotníctve za pána Uhliarika na Pentu? Vtedy ste taktiež čušali. A teraz nám tu idete niečo vykrikovať?! Však ako, pán Mihál, nebuďte smiešny! Ako ja vám môžem iba poradiť: dajte si tabletku na ukľudnenie a potom sa tu nehrajte na farizeja.
Fico, Robert, predseda vlády SR (2017-12-05):
Môžme sa vrátiť teraz k ďalším predstaviteľom tejto slávnej opozície. (Poslanec Matovič odišiel spred rečníckeho pultu.) Je to napríklad... (Ruch v sále. Prerušenie vystúpenia predsedajúcim.)
Tomáš, Erik, poslanec NR SR (2023-05-09):
No, tak sa vám to nepáči. A mne sa nepáči, že mi vstupujete do prejavu. Neviem, čo si dohodol náš predseda, že druhé čítanie bude 198. bod? No, tak to by som sa na to pozrel. A dohodol si si, že vy budete mať prvé čítania pätnásty a sedemnásty bod. To je korektné, hej? (Reakcie z pléna.) No tak len ma nezapaľujte, lebo ja mám krátku zápalnú šnúru a vám tu teda poviem všeličo, SME RODINA. Ešte raz, náš zákon bol v druhom čítaní, mi vysvetlite, prečo bol presunutý ako dvestý bod? (Reakcia z pléna.) Áno, takto si to určite dohodol náš... náš predseda prišiel a povedal vášmu predsedovi: ja si želám, aby bol náš zákon ako druhé čítanie. To mi chcete povedať. Prosím vás, ani nežartujte, pán predsedajúci, lebo ma len rozčúlite. Ale... takže ešte raz. Možno preto vás to zmiatlo, pán Vetrák, že už to bolo stodeväťdesiate... ale, no ale keby ste si to sledovali, tak ste, ešte minulý týždeň to bolo presunuté na, na teda na utorok po štrnástom, po štrnástej hodine, takže mohli ste kedykoľvek prísť, ale hovorím, teraz poviem ten záver. Pokiaľ ten zákon začne platiť tak, ako sme, navrhujeme, teda účinnosťou, tak ešte v tomto roku sa to stihne, pretože do konca mája sa podávajú žiadosti o miesto v materskej škole, do konca júna sa rozhoduje o prijatí a potom do konca júla sa rozhodne o nároku na rodičovský príspevok. Nie je kam čakať a akonáhle my teraz by sme pripustili nejaký odklad alebo ďalšie rokovania, tak vám garantujem, že už nebude prijaté nič pri tomto nastavení tohto vedenia parlamentu, ako sme videli. Takže viete dobre, že už potom či už májová, alebo júnová schôdza by to nevyriešila. Čiže my musíme hlasovať o tom teraz o sedemnástej. Rovno prosím spravodajcu, aby sme už o tom hlasovali. A keď teda prax prinesie nejaké problémy, lebo však každý zákon sa až ukáže v praxi, aké problémy to spôsobuje, tak vieme to naozaj potom novelizovať a ešte, ešte lepšie cibriť. Ja ešte raz chcem upozorniť, že v prvom čítaní to prešlo ústavnou väčšinou, tak vidím, že to šancu má, aj keď uvidíme, ako to napokon dopadne. Vopred prosím za podporu tohto zákona aj tých vašich poslancov z OĽANO, ktorí za mnou boli a povedali, že by to chceli podporiť. Pokiaľ nie, budem to, samozrejme, rešpektovať, ale pevne verím, že ten zákon prejde. Ďakujem za porozumenie.
Paška, Pavol, predseda NR SR (2013-03-26):
Hlasujeme. (Hlasovanie.) 135 prítomných, 52 za, 77 proti, 6 sa zdržalo. Neschválili sme návrh.
Pellegrini, Peter, predseda NR SR (2023-10-25):
Pán predseda Gašpar.
Blanár, Juraj, podpredseda NR SR (2022-03-17):
Má záujem o záverečné slovo pani spravodajkyňa? Nech sa páči.
Bubeníková, Anna, predsedníčka Výkonného výboru Fondu národného majetku SR (2011-09-08):
Možno len k tej výške dividend. Naozaj, zásadnou položkou príjmov Fondu národného majetku sú dividendy, ale dividendy zo spoločností, ktoré Fond národného majetku nenavrhoval a nenavrhuje vláde Slovenskej republiky odpredať. Deväťdesiatsedem percent príjmov z dividend tvoria spoločnosti, ktoré naďalej zostávajú v portfóliu Fondu národného majetku alebo následne nástupníckej organizácie. Všetko ostatné k teplárenských spoločnostiam, čo by stálo za zmienku, je v materiáli, ktorý je na vládnom webe, ktorý prerokovala vláda. A tam sú všetky informácie aj k hospodárskym výsledkom, aj z minulosti, aj do budúcnosti. Ďakujem.
Viskupič, Jozef, poslanec NR SR (2013-06-21):
Ďakujem, pán predsedajúci. Áno, tiež sa pripájam, už som ti aj ruku podával k blahoželaniu k tvojim meninám dneskajším a mal som ambíciu sa k tomuto návrhu zákona vyjadriť aj v rozprave, ale mám pocit, že pod heslom „psy brešú a karavána ide ďalej“, že po debatách, ktoré som aj tuná v kuloároch práve absolvoval, nie je vôľa tento návrh zákona stiahnuť alebo upraviť ho do nejakej rozumnej polohy, ktorú by vedel niekto rozumne odargumentovať pred občanmi. Mnohé veci, ktoré tu prijímame, sú verejnosti predstavované ako spôsobom, že poslanci prijali. Ja sa chcem a vzdávam sa teraz práva vystúpiť teda v rozprave, ale chcem sa od tohoto návrhu zákona dištancovať a chcem, aby celé Slovensko vedelo, že nie poslanci prijali, ale prijala vládna väčšina. A dúfam, že tým, že som vzdelaním historik, že história, ak nie konkrétne občania v tejto dobe vystavia za tento konkrétny jeden návrh, ktorý siaha do vlastníckych práv našich dedov, otcov, ktorí si vážia a vážili súkromné vlastníctvo, neviem, podľa mňa v neobhájiteľnej snahe verejného záujmu a podobne. Pretože, naozaj, či už megakasíno, alebo tuná pán predkladateľ, ktorý hovoril o Eurovei, nemôže ísť jeden záujem nad záujem vlastníckych práv občanov. Ďakujem.
Hatráková, Katarína, poslankyňa NR SR (2023-02-02):
.... Ďalej, aby za gestorský výbor určila hlasovaním výbor Národnej rady pre ľudské práva a menšiny a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Ďuriš Nicholsonová, Lucia, podpredsedníčka NR SR (2018-05-17):
Ďakujeme pekne, pán poslanec Budaj. Registrujem dve faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Marosz, nech sa páči.
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 142 poslancov, za 75, proti 4, zdržalo sa 62, nehlasoval 1 poslanec. Tento pozmeňujúci návrh pani poslankyne Záborskej sme schválili.
P. Hrušovský, predseda NR SR: (2002-11-13):
Dovoľte mi, aby som vám pred pokračovaním schôdze oznámil, že o ospravedlnenie neúčasti na dnešnom rokovacom dni písomne požiadali páni poslanci Juščík a Varga. Na zahraničnej služobnej ceste je pán poslanec Vojtech Tkáč. Ďalej vám chcem oznámiť, že zajtra vo štvrtok o 14.00 hodine sa bude konať pravidelný bod programu hodina otázok, po ktorom bude nasledovať bod programu interpelácie na členov vlády. Chcem oznámiť predovšetkým tým poslancom, ktorí chcú podať otázku na členov vlády, aby tak urobili dnes do 12.00 hodiny. Ďalej ešte by som chcel dať pánom poslancom do pozornosti, že zajtra ráno od 8.00 do 10.00 hodiny budú lekári z Kliniky hematológie a transfúziológie Fakultnej nemocnice prítomní v budove Národnej rady a poslanci budú mať možnosť darovať krv. Tieto oznámenia ste dostali všetci písomne do lavíc, tak by som chcel upozorniť, zvlášť mužov v parlamente, ktorí chcú darovať krv, aby prispôsobili tomu aj dnešný svoj režim, stravovací a pitný. Takže, páni poslanci, ktorí chcete, samozrejme aj poslankyne, ktorí chcete darovať krv zajtra ráno o 8.00 hodine. V 3. schôdzi budeme pokračovať v bode programu rozprava k programovému vyhláseniu vlády. Ešte skôr, ako udelím slovo pánovi poslancovi Džupovi, ktorého diskusný príspevok sme včera prerušili, dávam slovo pani poslankyni Belohorskej. I. Belohorská, poslankyňa: Ďakujem pekne, pán predsedajúci. Pán predsedajúci, k vašej úvodnej informácii ohľadom darovania krvi si dovolím poznamenať jednu vec ako lekár. Prekáža mi, že tento termín kancelária, alebo možno to bolo bez vášho vedomia, bol dohodnutý na riadny pracovný deň, keď poslanci po tomto výkone majú sadnúť späť do lavíc. Ako lekár by som sa postavila proti tomu. Odporuje to aj všetkým predpisom a nariadeniam ohľadom transfúzie krvi. Ak, tak potom po skončení práce. To by bola jedna pripomienka. Navrhovala by som, aby ste vstúpili do rokovania, či by sa nedal tento akt uskutočniť v pondelok, keď nemáme rokovací deň, alebo v piatok po skončení rokovania. Druhá vec, aby ste prekonzultovali dotazník, ktorý nám bol rozdaný do lavíc, s pánom Husárom vzhľadom na ochranu osobných údajov. Ďakujem.
Grendel, Gábor, podpredseda NR SR (2021-11-09):
S reakciou na faktické poznámky pán poslanec Lehotský.
Bugár, Béla, podpredseda NR SR (2016-09-12):
Na vystúpenie pani poslankyne s faktickými poznámkami štyria, piati. Končím možnosť sa prihlásiť s faktickými poznámkami. Pani poslankyňa Zemanová, nech sa páči.
Susko, Boris, poslanec NR SR (2015-11-20):
Bode jeden. Bode jeden.